OzLabs/hebrew-wiki-articles huggingface dataset:
קונסטנטין אוכטומסקי

קונסטנטין אוכטומסקי (ברוסית: Константин Ухтомский; 22 באוקטובר 1818 – 26 באוגוסט 1881) היה צייר ואדריכל רוסי; ידוע בסצנות הפנים שלו.<ref>S. N. Kondakov, In: Anniversary reference book of the Imperial Academy of Arts. 1764-1914, Vol.2, Golike & Vilborg, 1915</ref>

== ביוגרפיה ועבודה ==
אביו היה אמן חרט הנחושת, אנדרי אוכטומסקי.

הוא סיים את לימודיו באקדמיה הקיסרית לאמנויות יפות בשנת 1838, עם תואר אמן באדריכלות. באותה שנה ובשנה שלאחר מכן הוענקו לו מדליות כסף על ציורי צבעי המים שלו. לאחר מכן, נסע לאירופה והפיק רישומים רבים שהפכו עם שובו, לציורים בצבעי מים.

בשנת 1843 הוא זכה בתואר "אקדמי" על "פרויקט בית אצילים". מ-1850 עד 1859 היה אוצר המוזיאון של האקדמיה; וירש את אביו בתפקיד זה. <ref>Konstantin Ukhtomsky". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907.</ref>

בשנת 1858 הוא זכה בתואר "אמן חופשי" בשל השקפותיו על הבניין החדש של מוזיאון הארמיטאז', לאחר פתיחתו לקהל הרחב. באותה שנה הוענק לו אות מסדר סטניסלאוס הקדוש. הוא גם היה מעורב בבניית ארמון מייקל החדש.

בשנותיו האחרונות שימש כאדריכל הן במשרד החצר הקיסרית והן במנהלת ההנדסה הראשית של משרד המלחמה.

ב-1872 הוענק לו דרגת יועץ המדינה, ואות מסדר אנה הקדושה ב-1877.

הוא נקבר בבית העלמין סמולנסקי.

ניתן לראות חמישים מציורי צבעי המים שלו בארמיטאז'.

== גלריה ==
<gallery mode="packed" heights="200">
Johrdan staircase.jpg|חדר מדרגות בארמון החורף
MalachiteRoom.jpg|חדר מלכיט בארמון החורף
File:DarkCorridor.jpg|פרוזדור בארמון החורף
Ухтомский - Виды залов Зимнего дворца. Зимний сад императрицы Александры Федоровны.jpg|גן החורף בארמון הצארית
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:אדריכלות
קטגוריה:ילידי 1818
קטגוריה:נפטרים ב-1881
Ride It

"Ride It" הוא סינגל של ג'יי שון, המופיע באלבומו השני של שון, My Own Way (כסינגל מוביל), ובאלבומו השלישי של שון, All or Nothing. השיר, שנכתב על ידי ג'יי שון ואלן סמפסון, והופק על ידי אלן סמפסון, יצא ב-21 בינואר 2008. השיר הגיע ל-20 הראשונים במצעד הסינגלים הבריטי, כאשר בשיאו הגיע למקום ה-11. הסינגל גם זכה להצלחה רבה כאחד השירים המושמעים ביותר במזרח אירופה, במיוחד ברוסיה, הונגריה ורומניה. גרסה הינדית של השיר נכללה בהוצאה ההינדית של האלבום My Own Way.

נכון ליולי 2022, השיר הושמע למעלה מ-41 מיליון פעמים בספוטיפיי.<ref></ref>

ב-2019, הדי ג'יי הקוסובאי, רגארד הוציא גרסת רמיקס לשיר. השיר נהיה להיט ויראלי בטיקטוק.<ref></ref> גרסת הרמיקס הגיעה, בשיאה, למקום הראשון באירלנד,<ref name="IRMA – Irish Charts"></ref> למקום השני במצעד הסינגלים הבריטי,<ref></ref> ולמקום השלישי באוסטרליה.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|}

== גרסת רגארד ==

הדי ג'יי הקוסובאי, רגארד, הוציא גרסת רמיקס של השיר ב-26 ביולי 2019,<ref></ref> אם כי גרסאות קודמות של הרמיקס היו זמינות כבר ב-2017.<ref></ref> זמן קצר לאחר הוצאת השיר, השיר נהיה ויראלי באפליקציית טיקטוק,<ref></ref> עם למעלה מארבעה מיליון קליפים שפורסמו על ידי אנשים המשתמשים בקטעים מהשיר באפליקציה.<ref></ref> עקב ההצלחה הפתאומית של השיר, רגארד חתם לאחר מכן בחברת התקליטים מיניסטרי אוף סאונד.<ref></ref> השיר זכה להצלחה עולמית, כאשר הגיע למקום הראשון באירלנד ובמקסיקו, למקום השני בבריטניה והגיע ל-20 המובילים במדינות שונות באירופה ובאוקיאניה.

נכון ליולי 2022, גרסת הרמיקס הושמעה למעלה ממיליארד פעמים בספוטיפיי.<ref></ref>

=== הופעות חיות ===
רגארד ביצע את השיר עם ג'יי שון ב-Jingle Bell Ball ב-7 בדצמבר 2019.<ref></ref><ref></ref>

=== מיקומי שיא ===

=== נתוני מכירות ===
{| class="wikitable sortable"
!אזור
!תואר
!מכירות
|-
!אוסטרליה (ARIA)
|7× פלטינה
|490,000
|-
!אוסטריה (IFPI Austria)
|פלטינה
|30,000
|-
!בלגיה (BEA)
|2× פלטינה
|80,000
|-
!קנדה (Music Canada)
|5× פלטינה
|400,000
|-
!דנמרק (IFPI Danmark)
|2× פלטינה
|180,000
|-
!צרפת (SNEP)
|יהלום
|333,333
|-
!איטליה (FIMI)
|3× פלטינה
|210,000
|-
!מקסיקו (AMPROFON)
|4× פלטינה + זהב
|270,000
|-
!ניו זילנד (RMNZ)
|פלטינה
|30,000
|-
!פולין (ZPAV)
|יהלום
|100,000
|-
!פורטוגל (AFP)
|2× פלטינה
|20,000
|-
!שווייץ (IFPI Switzerland)
|2× פלטינה
|40,000
|-
!הממלכה המאוחדת (BPI)
|2× פלטינה
|1,200,000
|-
!ארצות הברית (RIAA)
|פלטינה
|1,000,000
|-
! colspan="3" |סטרימינג
|-
!יוון (IFPI Greece)
|פלטינה
|2,000,000
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2008
קטגוריה:סינגלים מ-2019
קטגוריה:שירי רגארד
קטגוריה:שירים באנגלית
קטגוריה:שירי R&B עכשוויים
קטגוריה:סינגלים שהגיעו למקום הראשון בסלובקיה
רצח דביר שורק

רצח דביר שורק הוא פיגוע דקירה וניסיון חטיפה שאירע ביום רביעי, אור ל־ז' באב ה'תשע"ט, 7 באוגוסט 2019, ובו נרצח [https://www.izkor.gov.il/דביר-יהודה%20שורק/en_8a95dda0ee6bd3552c4484dd12019c1e דביר שורק] בן ה-19 בידי חוליית מחבלים פלסטינים סמוך לקיבוץ מגדל עוז שבגוש עציון.

דביר הוא בנו של יואב שורק ונכדו של הרב בנימין הרלינג שנרצח בהיתקלות עם מחבלים בהר עיבל בשנת התשס"א, 2000.

== רקע ==
קאסם עסאפרה, אחד מרוצחיו של דביר, סיפר בחקירתו מה הניע אותו לצאת ולרצוח יהודי: "כבר כמה חודשים שאני הולך להתפלל במסגד ושומע על המצב באל-אקצא, שבימים רגילים מונעים מהמתפללים המוסלמים הפלסטינים להיכנס ומרשים למתנחלים, ובנוסף יש את הבנייה בהתנחלויות, ותמיד איחלתי לעצמי למות כמו שהיד".

== הפיגוע ==
בליל 7 באוגוסט 2019, סמוך לשעה 20:30 המחבלים נסיר עסאפרה וקאסם עסאפרה, בני דודים מהכפר בית כאחיל, הגיעו עם רכבם סמוך לקיבוץ מגדל עוז בגוש עציון. הם החנו את רכבם בשולי הכביש ליד הרמזור, והמתינו כ־20 דקות עד שראו את דביר הולך לבדו לכיוון הכניסה למגדל עוז. ממצלמות האבטחה נראה דביר שורק תושב עפרה יורד בתחנה מהאוטובוס בקו 382 מירושלים לכיוון קריית ארבע, והולך לכיוון דרום לעבר הכביש שעולה לישיבת מחניים בה למד, סמוך למגדל עז.

לאחר ששני המחבלים עקבו אחריו זמן מה, התקרבו עם רכבם אל דביר ואז נסיר ירד מהרכב וניסה לחשמל אותו אך לא הצליח בשל התנגדותו של דביר. לאחר מאבק עם דביר שבסופו הפיל אותו אל הרצפה, נסיר דקר את דביר מספר דקירות בחזה ונכנס לרכב, והשניים נמלטו מהמקום.<ref></ref>

גופתו של דביר נותרה מוטלת במשך כ-6 שעות עד שאותרה. לצד גופתו נמצאה שקית ספרים שקנה כמתנת סוף שנה לרבותיו בישיבת ההסדר אור תורה מחניים, בהם ספר מאת דויד גרוסמן.<ref></ref>

== לאחר הפיגוע ==
=== חשיפת ניסיון החטיפה ===
בחקירת המחבלים שביצעו אתה פיגוע נחשף כי מתחילה ניסו לחטוף את דביר על ידי הימומו בשוק חשמלי, אך החשמול לא הצליח ובמקום זאת הוא דקר את דביר בפלג גופו העליון עד שראה שאינו זז, ואז נמלט מהמקום.

=== הריסת בתי המחבלים ===
בשלהי נובמבר 2019 נכנסו כוחות צה"ל לכפר בית כאחיל הסמוך לחברון, והרסו את בתיהם של ארבעה מהמחבלים שהיו חלק מהחוליה שביצעה את הפיגוע. במהלך ההריסה, פלסטינים יידו אבנים על הלוחמים והבעירו צמיגים. צה"ל הגיב באמצעים לפיזור הפגנות.<ref></ref>

=== הנצחתו ===
בעפרה הוקמה "חוות אהבת עולם" על שם דביר, וניטעו בוסתן וחורשה לזכרו. חקלאי קיבוץ מגדל עֹז קראו למטע הדובדבנים הסמוך למקום לימודיו ונפילתו "מטע דביר".<ref>מתוך אתר "[https://www.izkor.gov.il/דביר-יהודה%20שורק/en_8a95dda0ee6bd3552c4484dd12019c1e יזכור]".</ref>

העיתונאית עפרה לקס כתבה עליו את הספר "דביר - תשע עשרה שנה של אור".<ref></ref>

== ראו גם ==
* רצח רנה שנרב

== קישורים חיצוניים ==
* [https://dvirsorek.com/ אתר לזכרו של דביר שורק]
* 
* 

== הערות שוליים ==

קטגוריה:טרור פלסטיני
קטגוריה:פיגועי דקירה
דביר שורק
דביר שורק
קטגוריה:גוש עציון
קטגוריה:מגדל עוז
דביר שורק
דביר שורק
שורק, דביר
דביר שורק
אברהם ישראל בצלאל רוזנבוים

הרב אברהם ישראל בצלאל רוזנבוים (בערך ה'תק"ן – י"א בסיוון ה'תרכ"ג, מאי 1863) היה רב הונגרי, רבה של , איז'אק וסיגטוואר.

== ביוגרפיה ==
נולד בנג'וואז'ון שבהונגריה לרב משה נחום רוזנבוים, רבן של טליקא, ואשוואר ונג'וואז'ון, בערך בשנת ה'תק"ן, כבן שני מתוך תשעה. בבחרותו למד בישיבתו של החתם סופר, ישיבת פרשבורג ונחשב לתלמידו המובהק.

לאחר לימודיו, מונה לרבה של סיגטוואר. לאחר מכן, מונה לרבה של העיר איז'אק, ככל הנראה לאחר שנת ה'תקפ"ג. בערך בשנת ה'תקצ"ח מונה לכהן כרבה של ברזובה, עד לפטירתו, בי"א בסיוון ה'תרכ"ג (מאי 1863).

== משפחתו ==
על פי מסורת המשפחה, צאצא של הרב אדם בעל שם. צאצא למהר"ל מפראג, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

אחיו הבכור היה הרב עמרם רוזנבוים.

לרב רוזנבוים היו 3 בנים:
* הרב מרדכי – תלמידו של הרב עזריאל הילדסהיימר
* הרב משה נחום – נפטר לאחר שנת ה'תרס"ז
* הרב יעקב – תלמידו של הרב יהודה אסאד

== הערות שוליים ==

קטגוריה:משפחת רוזנבוים (הונגריה)
קטגוריה:רבנים הונגרים
קטגוריה:תלמידי החת"ם סופר
קטגוריה:נפטרים ב-1863
השבת השחורה (סלוניקי)

ריכוז היהודים
יהודי יוון נאלצו לעשות התעמלות
"השבת השחורה" (ביוונית: Μαύρο Σάββατο) הוא כינוי לאירוע שהתרחש בשבת, 11 ביולי 1942, בכיכר החרות (ביוונית: Πλατεία Ελευθερίας) בסלוניקי שביוון, אירוע בו רוכזו כ-9,000 גברים יהודים ועברו התעללות מתמשכת. "השבת השחורה" אורגנה על ידי שלטונות הכיבוש הגרמניים. זה היה הצעד האנטישמי הגדול הראשון שננקט בסלוניקי לאחר כיבוש יוון בידי איטליה וגרמניה באפריל 1941. 

==האירוע==
גנרל קורט פון קרנצקי, המפקד הגרמני בסלוניקי, הכריז ב-7 ביולי 1942 על גיוס כל הגברים היהודים בין גיל 18 ל-45. המשרד הראשי לביטחון הרייך (RSHA) הצהיר כי החלטה זו התקבלה בהסכמה עם ואסיליס סימונידס, המושל הכללי של מקדוניה. סימונידס פרסם באותו יום גרסה משלו לצו, וקבע כי היהודים הם קטגוריה גזעית (בדומה לחוקי נירנברג מ-1935). את ריכוז היהודים ארגנו המחוז הכללי של מקדוניה, המשטרה היוונית, קציני צבא משוחררים ורופאים. מי שלא הופיע הסתכן במאסר במחנה פבלוס מלאס (Pavlos Melas camp, Στρατόπεδο Παύλου Μελά) בסלוניקי . 

ריכוז היהודים החל בשעה שמונה בבוקר ונמשך עד שתיים אחרי הצהריים. היהודים נאלצו לחלל שבת, להתעמל ולהתגלגל על הקרקע. רבים הוכו. אלו שהתמוטטו מההתעללות, הותקפו על ידי כלבי שמירה או שהותזו עליהם מים וקיבלו בעיטות עד שנעמדו. כל מי שניסה להגן על עצמו מאור השמש - הוכה. מספר יהודים נפצעו והיו שמתו. גם יחידות צבא וצי גרמניות וכן אס אס היו מעורבות בהתעללות. שחקניות גרמניות מחאו כפיים וצילמו ממרפסות מעל הכיכר. דווח כי עוברי אורח יוונים היו אדישים או משועשעים. 

בעקבות הפעולה, רנה בורקהרדט, נציג הוועד הבין-לאומי של הצלב האדום בעיר, משך את תשומת לב הגסטפו בכך שביקש רשימה של הפצועים. הרשימה הושלמה לאחר יומיים, ביום שני. העיתון משתף פעולה ("אירופה החדשה") פרסם תצלומים של מצוקות היהודים ודיווח כי "צופים לא יהודים התאספו בכביש שמסביב... הייתה רק משאלה אחת: שסצנות כמו זו שראו זה עתה יימשכו זמן רב ככל האפשר". 

בשבועות שלאחר מכן נעצרו אלפי יהודי סלוניקי ונשלחו לפרויקטים של עבודת כפייה. כמה עובדי צווארון לבן קיבלו פטור מעבודת כפייה. כמה יהודים ותיקי מלחמת איטליה–יוון הצליחו להימנע מגיוס, כי היום מוגנים למשך שנה מעת שחרורם מהצבא. 

השבת השחורה זכורה כתחילת ההרס של הקהילה היהודית בסלוניקי. ניצול אחד, יצחק נחמה, תיאר את האירוע במשפט אייכמן בירושלים ב-1961. 

== מקורות ==
<div style="direction: ltr;">
* 
* 
* 
* 
* 
* 
</div>

== ראו גם ==
* השואה ביוון

==קישורים חיצוניים==

* [https://www.yadvashem.org/he/holocaust/this-month/july/1942.html על השבת השחורה] באתר יד ושם

קטגוריה:שואת יהודי יוון
קטגוריה:יהדות סלוניקי
קטגוריה:1942
לוקה רומרו

לוקה רומרו בזאנה (בספרדית: Luka Romero Bezzana; נולד ב־18 בנובמבר 2004) הוא כדורגלן ארגנטינאי המשחק בעמדת הקשר בדפורטיבו אלאבס מהלה ליגה בהשאלה ממילאן מהסרייה א'.

רומרו נולד במקסיקו וגדל בספרד, אך משחק בנבחרות הצעירות של ארגנטינה.

== קריירה ==
רומרו נולד בעיר דורנגו שבמקסיקו להורים ארגנטינאים. אביו של רומרו, דייגו, היה כדורגלן גם כן.<ref></ref> אחיו התאום, טוביאס, הוא גם כדורגלן, ומשחק בעמדת השוער.<ref></ref>

בגיל שלוש עבר עם משפחתו לווילנואבה דה קורדובה, שאנדלוסיה, ספרד, ובגיל שבע עברה המשפחה לפורמנטרה שבאיים הבלאריים, והוא החל לשחק בקבוצת סנט ג'ורדי.<ref></ref> ב-2015 הוא חתם על חוזה לשמונה שנים במיורקה. בארבע השנים הראשונות שלו במיורקה הוא כבש 230 שערים ב-108 משחקים.<ref></ref>

=== מיורקה ===
רומרו זומן להתאמן עם הקבוצה הבוגרת של מיורקה ב-5 ביוני 2020, בגיל 15. הוא ערך את הופעת הבכורה בקבוצה הבוגרת ב-24 ביוני 2020, בהפסד 0–2 לריאל מדריד, בגיל 15 שנים ו-219 ימים, ובכך שבר את השיא של סנסון מעונת 1939/1940, כשחקן הצעיר ביותר ששיחק אי פעם בלה ליגה.<ref></ref> הוא הבקיע את השער הליגה הראשון שלו ב-29 בנובמבר 2020 בניצחון 0–4 על UD לוגרונייס.

=== לאציו ===
ב-19 באוגוסט 2021 חתם רומרו בלאציו מהסרייה א'.<ref></ref> הוא הפך לשחקן הצעיר ביותר של לאציו אי פעם כשערך את הופעת הבכורה שלו בגיל 16 שנים, 9 חודשים ו-10 ימים בניצחונה 1–6 על ספציה.

ב-17 באוקטובר, רומרו נכלל ב -60 הכישרונות הצעירים הטובים ביותר בכדורגל העולמי של הגרדיאן, שנולדו ב-2004.<ref></ref>

=== מילאן ===
ב-6 ביולי 2023 חתם במילאן ל-4 שנים. ב-29 בספטמבר עלה להופעת בכורה כמחליף בניצחון 1-3 על קליארי. 

=== אלמריה ===
ב-22 בינואר 2024 חזר לספרד כשהושאל לאלמריה עד לסיום העונה.<ref></ref> ב-24 בפברואר כבש צמד בתיקו 2-2 נגד אתלטיקו מדריד. בסיום העונה ירד ליגה עם הקבוצה.

=== אלאבס ===
ב-23 ביולי 2024 הושאל אל דפורטיבו אלאבס.<ref></ref>

== קריירה בינלאומית ==
רומרו, שנולד במקסיקו למשפחה ארגנטינאית, ועבר לספרד בגיל צעיר, מחזיק בכל שלושת הדרכונים, והוא זכאי לייצג את כל שלוש הנבחרות. הוא ייצג את ארגנטינה בנבחרת עד גיל 15 באליפות דרום אמריקה עד גיל 15 2019, שם היא הגיעה למקום השני, שהוא כובש שני שערים בשישה משחקים. במרץ 2020, רומרו זומן לייצג את הנבחרת עד גיל 17 של ארגנטינה בטורניר מונטאיגו של אותה השנה, אך התחרות בוטלה עקב נגיף הקורונה.

ב-6 במרץ 2022, רומרו זומן לראשונה לסגל הנבחרת הבוגרת על ארגנטינה, אך לא שותף. ב-26 במרץ 2022, רומרו שיחק לראשונה בנבחרת עד גיל 20 בתיקו 2-2 עם ארצות הברית עד גיל 20.<ref></ref>

== קישורים חיצוניים ==

* 

== הערות שוליים ==

קטגוריה:כדורגלנים ארגנטינאים
קטגוריה:כדורגלנים מקסיקנים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:קשרי כדורגל ארגנטינאים
קטגוריה:קשרי כדורגל מקסיקנים
קטגוריה:כדורגלני מיורקה
קטגוריה:כדורגלני לאציו
קטגוריה:כדורגלני אלמריה
קטגוריה:כדורגלני דפורטיבו אלאבס
קטגוריה:דורנגו: כדורגלנים
קטגוריה:ספרדים ממוצא ארגנטינאי
קטגוריה:מהגרים מארגנטינה לספרד
קטגוריה:ארגנטינאים שנולדו ב-2004
קטגוריה:כדורגלני מילאן
ראסמוס אלם (1995)

רסמוס אלם (בשוודית: Rasmus Alm; נולד ב-17 באוגוסט 1995) הוא כדורגלן שוודי המשחק בעמדות הקשר והקיצוני הימני באלפסבורג.

==קריירה==
לאחר שהחל את הקריירה בקבוצות נוער מהליגות הנמוכות, עבר למחלקת הנוער של לנדסקרונה בולס מליגת המשנה השוודית.<ref></ref><ref></ref> בשנת 2013 החל לשחק בקבוצת הבוגרים של המועדון, ובאותה עונה ירדה הקבוצה לליגה השלישית, בה נותרה עד שעזב את המועדון.

ב-6 בדצמבר 2017 חתם על חוזה לארבע עונות בברומאפויקארנה, העולה הטרייה לליגת העל השוודית.<ref></ref> בתום העונה נשרה הקבוצה לליגה השנייה, ואלם חתם לארבע עונות בדגרפורס, גם היא מהליגה השנייה.<ref></ref>

ב-25 ביולי 2019 חתם על חוזה לשלוש עונות וחצי באלפסבורג מליגת העל השוודית.<ref></ref>

==קישורים חיצוניים==

==הערות שוליים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני ברומאפויקארנה
קטגוריה:כדורגלני דגרפורס
קטגוריה:כדורגלני אלפסבורג
קטגוריה:שוודים שנולדו ב-1995
MACS1149-JD1

MACS1149-JD1 (ידועה גם בשם PCB2012 3020) היא אחת הגלקסיות הרחוקות ביותר הידועות מכדור הארץ ונמצאת בהיסט לאדום של כ-z=9.11, או בערך .

== קישורים חיצוניים ==

* [https://www.almaobservatory.org/en/press-releases/alma-finds-most-distant-oxygen-in-the-universe/ מאמר של מדעני ALMA]
* 
קטגוריה:גלקסיות ננסיות
קטגוריה:קבוצת הכוכבים אריה
עלי עבייד

יעקוב עלי עבייד (בערבית: يعقوب علي اعبيد; נולד ב-11 בדצמבר 1997) הוא כדורגלן מאוריטני המשחק בעמדת המגן השמאלי ב-UTD ארד מליגת העל הרומנית.

==קריירת מועדונים==
עבייד התחיל את הקריירה שלו במחלקת הנוער של קונקורדה. בגיל 17 הצטרף ללבאנטה ביחד עם חברו לקבוצה חסן. ב-15 באפריל 2018 ערך את הופעת הבכורה שלו בקבוצה הבוגרת בהפסד 3-0 לאתלטיקו מדריד. ב-16 ביולי 2018 הושאל לאלקורקון עד לסיום העונה.

ב-23 בינואר 2020 עבייד חתם לשנה וחצי בוואלנסיין מהליגה השנייה בצרפת.

ב-29 ביוני 2022 הצטרף ל-UTD ארד מליגת העל הרומנית.

==קריירה בינלאומית==
ב-27 במרץ 2015 עבייד ערך את הופעת הבכורה שלו בנבחרת מאוריטניה בהפסד 1-0 ל. ב-21 ביוני הבקיע את שער הבכורה שלו בנבחרת בניצחון 1-2 נגד .

עבייד השתתף עם הנבחרת פעמיים בגביע אפריקה לאומות.

נכלל בסגל נבחרת מאוריטניה לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים מאוריטנים
קטגוריה:מגני כדורגל מאוריטנים
קטגוריה:כדורגלני לבאנטה
קטגוריה:כדורגלני אלקורקון
קטגוריה:כדורגלני ואלנסיין
קטגוריה:כדורגלני ארד
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בספרד
קטגוריה:ספורטאים זרים בצרפת
קטגוריה:ספורטאים זרים ברומניה
קטגוריה:ילידי 1997
אנדרי אוכטומסקי

אנדריי אוכטומסקי (ברוסית: Андрей Ухтомский; 17 באוקטובר 1771 – 16 בפברואר 1852) היה חרט נחושת רוסי.<ref>Biography from the Brockhaus and Efron Encyclopedic Dictionary, St. Petersburg. 1890–1907 @ Russian Wikisource.</ref>

== ביוגרפיה ==
אביו היה כומר. הוא למד בסמינר התאולוגי של ירוסלב אך לא השלים את לימודיו ועזב ב-1786 כדי להיות פקיד ממשלתי נמוך דרג. הוא הפגין את יכולותיו האמנותיות כשהיה שם ובשנת 1795 הורשה להתפטר מתפקידו כדי ללמוד באקדמיה האימפריאלית לאמנויות, שם למד אצל אינץ קלובר.
מבצר העיר פבלובסק באור ירח, 1800

בשנת 1798, לאחר שקיבל כמה פרסים כספיים עבור עבודתו, ניתנה לו משכורת של 150 רובל לשנה, עם דירה, והופנו אליו סטודנטים. בשנה שלאחר מכן הוצב כאחראי על כיתת תחריט נוף. הוא סיים את לימודיו בשנת 1800, בתואר "אמן", ומונה לחרוט נופים עירוניים של סנט פטרבורג, שצוירו במקור על ידי סמיון שצ'דרין.<ref>Biography by S. N. Kondakov, In: Anniversary reference book of the Imperial Academy of Arts. 1764-1914, Vol.2, Golike & Vilborg, 1915</ref>

עד מהרה, עבודותיו היו מבוקשות מאוד וזכו למחירים גבוהים. בשנת 1804, אחד מהדפסיו של פסל אפולו הכניס הרבה כסף. ב-1807, חריטת נוף של איי קמן זיכה אותו בכ-400 רובל. הוא החל להתמחות בדיוקנאות, על כך זכה בתואר "אקדמי" בשנת 1808, והוא מונה למנהל בית הדפוס של האקדמיה בשנת 1815 עד 1817 לימד באקדמיה, אך ראייתו הלכה ונחלשה. במקום זאת הוא מונה לעבוד בספרייה. בשנת 1818 נולד בנו קונסטנטין אוכטומסקי שיהפוך לצייר ידוע של סצנות פנים.

בשנת 1821 הוענקה לו מדליית דמידוב על המצאת מכונת חריטה. הוא גם קיבל 2,000 רובל כדי לפתח את המכשיר שלו, אך המכשיר מעולם לא הוכנס לשימוש מעשי נרחב.

הוא מונה לאוצר המוזיאון של האקדמיה ב-1831, וקיבל טבעת יהלום ב-1834, כפרס על עבודתו.

בשנת 1840, הוא הוזמן לעשות סדרה גדולה של תחריטים, המתארים את מסעותיו של האדמירל ואסילי גולובנין. הוא קיבל דרגת חבר מועצת חצר המלוכה ב-1843.

ב-1850 יצא לפנסיה, ונפטר כעבור שנתיים ונקבר בבית העלמין סמולנסקי.

אף על פי שיצר למעלה מ-186 יצירות, במגוון ז'אנרים, הוא זכור בעיקר בזכות הפורטרטים שלו.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1771
קטגוריה:נפטרים ב-1852
סמיון שצ'דרין

סמיון שצ'דרין (ברוסית: Семён Фёдорович Щедри́н; באנגלית: Semyon Shchedrin; 1745 – 1804) היה צייר נוף רוסי, דודו ומורו של סילבסטר שצ'דרין. חבר באקדמיה הקיסרית לאמנויות.

== ביוגרפיה ==
הוא נולד בסנט פטרבורג למשפחה של מציל. בשנת 1759, הוא נכנס לאקדמיה לאמנויות בסנט פטרבורג, וב-1765 סיים את לימודיו עם מדליית זהב ומענקים ללימודים באירופה. שצ'דרין נסע לפריז, ואחר כך לרומא. בפריז הוא למד את יצירותיהם של ציירים הקלאסיים. בהשפעת הרעיון של ז'אן-ז'אק רוסו, שיופי קיים לא רק בדפוסים קלאסיים של אמנויות אלא גם בחיי היומיום ובטבע, שצ'דרין עבד הרבה באוויר הפתוח והתחבר עם זרם האמנות של ציור בסביבות חיצוניות. ברומא, לעומת זאת, הוא הושפע מהקלאסיציזם, הרעיון שאמנות צריכה לשקף את יצירות העת העתיקה ובכך להאריך את הצלחותיהן.

שצ'דרין חזר לסנט פטרבורג ב-1776 והפך לפרופסור לציור נוף באקדמיה לאמנויות. אחד מתלמידיו באקדמיה היה פיודור מטבייב. <ref>Матвеев Федор Михайлович (in Russian). Art19.info.</ref> על שצ'דרין הוטלה משימה לצייר נופים של הארמונות והפארקים של קתרינה הגדולה, שהביאו לידי ביטוי עבודות כמו נוף של האי בגני צארסקוסלסקי "(1777), "מבט על חצר החווה בצארסקויה סלו" (1777). לאחר 1780 השתתף שצ'דרין גם בשחזור התמונות בארמיטאז', ובשנת 1799 עמד בראש מגמה חדשה של גרפיקת נוף.

פסגת קריירת האמנות שלו הגיעה בשנות ה-90. המפורסמות מבין יצירותיו מהתקופה ההיא הם נופי פארקים וארמונות בפבלובסק ופטרהוף.

הרכב כל יצירותיו זהה בהתאם לכללי הציור הקלאסי האקדמי.

== גלריה ==
<gallery mode="packed" heights="230">
File:Semion Shchedrin The Stone Bridge in Gatchina near Constable Square.jpg|
File:Semen Shchedrin - Пейзаж в окрестностях Петербурга - Google Art Project.jpg|
File:Shchedrin kamenny.jpg|
File:Семен Щедрин. Пейзаж в Царскосельском парке с видом на ферму.jpg|
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1745
קטגוריה:נפטרים ב-1804
שוהיי אוטני

שוהיי אוטני (נולד ב-5 ביולי 1994) הוא שחקן בייסבול יפני המשחק בקבוצת לוס אנג'לס דודג'רס מליגת ה-MLB.

==ביוגרפיה==
אוטני גדל באושו שבמחוז איווטה. הצטיינותו במשחק הבייסבול בתיכון הביאה להתעניינות מצד קבוצות ה-MLB, אך הוא בחר להישאר ביפן ולהצטרף לקבוצת הוקאידו ניפון האם פייטרס מהליגה הפסיפית, בה שיחק מ-2013 עד 2017. הוא שיחק במקביל כמגיש ובשחקן שדה, נבחר חמש פעמיים למשחק האולסטאר של הליגה, פעמיים למגיש העונה, פעם אחת לחובט השנה וזכה עם הקבוצה באליפות ב-2016.

בדצמבר 2017 חתם בלוס אנג'לס איינג'לס מליגת ה-MLB. בעונתו הראשונה נבחר לרוקי העונה באמריקן ליג, במהלך העונה השיג כחובט 22 הום ראן, ממוצע חבטות של 0.285 ומאזן של 4–2 כמגיש. בעונת 2021 נבחר ל-MVP של האמריקן ליג, הוא נבחר לנבחרת העונה גם כחובט וגם כמגיש ורשם הופעה ראשונה במשחק האולסטאר. את העונה סיים במאזן של 9–2 ו- 3.18 ERA כמגיש, והשיג 46 הום ראן וממוצע של 0.257 כחובט. בעונת 2022 נבחר בפעם השנייה ברציפות למשחק האולסטאר כחובט ומגיש. כמו כן זכה בפרס ESPY לספורטאי השנה ובפרס הMVP השני שלו. 

בדצמבר 2023 חתם בלוס אנג'לס דודג'רס ל10 שנים תמורת 700 מיליון דולר. 

==קישורים חיצוניים==

* 
* 

קטגוריה:שחקני בייסבול יפנים
קטגוריה:מגישים (בייסבול)
קטגוריה:חובטים נבחרים
קטגוריה:שחקני לוס אנג'לס איינג'לס
קטגוריה:זוכי פרס ה-MVP של העונה הסדירה ב-MLB
קטגוריה:יפנים שהופיעו ברשימת טיים 100
קטגוריה:זוכי פרס ESPY: ספורטאי השנה
קטגוריה:יפנים שנולדו ב-1994
פיודור מטבייב

פיודור מטבייב (ברוסית: Фёдор Матвеев; 1758–1826) היה צייר נוף קלאסי רוסי, המוכר ביותר בזכות נופיו האיטלקיים. הוא היה אחד מציירי הנוף הרוסים הראשונים.<ref>"Archived copy" <bdi>Фёдор Матвеев. Путешествие по Италии</bdi> </ref>

== ביוגרפיה ==
מטבייב היה בנו של איש צבא רוסי. הוא התקבל לאקדמיה הקיסרית לאמנויות, שם סיים את לימודיו ב-1778 עם מדליית זהב גדולה. אחד מהפרופסורים שלו היה סמיון שצ'דרין. <ref><bdi>Матвеев Федор Михайлович</bdi></ref> מטבייב התמחה כצייר נוף והפך לאמן הנוף הראשון שקיבל מדליית זהב. לאחר מכן הוענק לו מלגה לנסוע לאירופה, כפי שהיה מקובל בזמנו עבור בוגרי האקדמיה המוכשרים.

בשנת 1779 נסע מטבייב לאיטליה ולבסוף התיישב בה. הוא מעולם לא חזר לרוסיה ומת באיטליה ב-1826.

מטבייב נסע הלוך ושוב באיטליה ובארצות האחרות וצייר את נופיהן. בתחילה, היו לו הזמנות מאצילים רוסים שהתגוררו באיטליה. בסופו של דבר, ההזמנות התמעטו, ומטבייב כתב מכתבים לאקדמיה הקיסרית לאמנויות בשנים 1789 ו-1795, וביקש לסבסד את חזרתו לרוסיה. ככל הנראה, הוא לא קיבל שום תשובה.

בשנת 1806, הוא שלח לאקדמיה את הציור שלו "נופי נאפולי" וזכה בתואר האקדמאי.

הוא יצר ציורי שמן וכן מספר עבודות גרפיות. רוב הציורים נעשו על פי הכללים הנוקשים של הציור הקלאסי, כלומר התמונה דומה לתפאורת תיאטרון, עם מבנים או עצים בצדדים. תמיד ישנם אנשים בנוף, כדי לציין את קנה המידה. נופים מאת מטבייב לעולם אינם מייצגים נופים אמיתיים בדיוק צילומי.

לעומת זאת, הרישומים שלו מוטים הרבה יותר לכיוון הרומנטיקה, ועשויים להיות למעשה נופים רומנטיים רוסיים ראשונים. <ref>Пальвелева, Лиля (22 September 2008). Долгое дыхание пейзажа. "Ландшафтные художества" Федора Матвеева</ref>

== גלריה ==
<gallery mode="packed" heights="200">
File:Matveyev tivoli.jpg| נוף טיבולי, 1819

File:Fyodor Matveyev 1.jpg|נוף רומא, 1816

File:Матвеев. Швейцарский пейзаж.jpg|נוף שווצרי, 1818

</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1758
קטגוריה:נפטרים ב-1826
צבי הרש רוזנבוים

הרב צבי הרש רוזנבוים (ה'תקנ"ה – חנוכה בערך ה'תקפ"ט) היה רב הונגרי, רבה של ביצ'קה.

== ביוגרפיה ==
נולד בשנת ה'תקנ"ה, ככל הנראה בטליקה, לרב משה נחום רוזנבוים, רבן של מספר קהילות בהונגריה. על פי מסורת המשפחה, למד בישיבת פרשבורג אצל החתם סופר.

בשנת ה'תק"ף התגורר בטליקה שם נולדה לו מאשתו מרים לאה, בתו הראשונה דבורה בילא פישר, מאשתו מרים לאה. בשנת ה'תקפ"ה מונה לרבה של ביצ'קה. בתקופת רבנותו החלו לבנות בית כנסת חדש במקום. בשנת ה'תקפ"ט הוא פנה לחתם סופר עקב חילוקי דעות במכירת המקומות בבית הכנסת.

נקבר בחג החנוכה, בערך בשנת ה'תקפ"ט ונקבר בביצ'קה. על אף מאמצי נינו הרב נחום הירש, ששיקם את בית העלמין בביצ'קה, לא נמצא מקום קבורתו.

== משפחתו ==
על פי מסורת המשפחה, צאצא של הרב אדם בעל שם. צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

שני אחיו הגדולים הם הרב עמרם רוזנבוים והרב אברהם ישראל בצלאל רוזנבוים.

לאחר פטירתו, אלמנתו נישאה לרב הרש שטיינר.

לרב רוזנבוים 3 ילדים מאשתו מרים לאה. שני בנים ובת אחת:
* דבורה בילא (ה'תק"ף – י"ג בשבט ה'תרמ"ה, ינואר 1885) – אשתו של הרב עקיבא פישר, רבה של טט. ילדיהם הם הרב עמרם פישר והרב צבי פישר
* הרב אבא חייא הירש (ה'תקפ"א – כ"ח באלול ה'תרנ"ג, ספטמבר 1893) היה רבה של סרד
* הרב יחזקאל רוזנבוים-שטיינר

== הערות שוליים ==

קטגוריה:רבנים הונגרים
קטגוריה:משפחת רוזנבוים (הונגריה)
טניה כהן עוזיאלי

טניה כהן עוזיאלי (ילידת איטליה, 1965) מכהנת כמנכ"לית מוזיאון תל אביב מאז ינואר 2019. לפני כן עבדה 18 שנה במוזיאון ישראל ובתפקידה האחרון שם בעבר שימשה אוצרת וראש האגף לשירותי אוצרות.

עוזיאלי החליפה במוזיאון תל אביב את סוזן לנדאו שפרשה לגמלאות.

בשלוש השנים הראשונות לכהונתה כמנכ"לית פקדו את מוזיאון תל אביב יותר מ-2 מיליון מבקרים, ונערכו בו תערוכות של אמנים ישראלים ובין-לאומיים מובילים כמו ג'ף קונס, צדוק בן דוד, אלכסנדר קלדר ויאיוי קוסמה.<ref name=":0"></ref> ביולי 2022 נבחרה למקום ה-32 ברשימת הנשים המשפיעות בארץ בירחון פורבס ישראל.<ref name=":0" />

== קורות חיים ==
כהן עוזיאלי בעלת תואר ראשון ושני בארכאולוגיה ובתולדות האמנות מהאוניברסיטה העברית בירושלים, ותוכנית אישית בתחום אמנות עתיקה. לאחר לימודיה עבדה ברשות העתיקות ובשנות ה-90 שימשה קצינת תרבות בקונסוליה בסן פרנסיסקו.<ref name=":1" />

עם תחילת עבודתה במוזיאון ישראל שימשה כאוצרת באגף לאמנות ותרבות יהודית וכן בתערוכות בין תחומיות. היא הייתה אחראית על שחזור והקמת בית הכנסת הספרדי־פורטוגזי מסורינאם. לקראת שיפוץ וחידוש המוזיאון שימשה כמנהלת פרויקט באגף האמנות והתרבות היהודית, ולאחר מכן אצרה את שדרת בתי הכנסת.

משנת 2011 כיהנה כהן עוזיאלי כראש אגף שירותי אוצרות במוזיאון ישראל. בתפקיד זה הייתה אחראית על בניית מערך תערוכות שנתי וניהול אוספי המוזיאון. ב-2015 אצרה במוזיאון את התערוכה הרב תחומית "קיצור תולדות האנושות", שהציגה בהמשך גם בגרמניה.<ref></ref> היא שימשה גם כאחת האוצרים של התערוכה שהוצגה בביתן הישראלי בביאנלה לאדריכלות בוונציה.

כהן עוזיאלי נולדה וגדלה ברומא ועלתה בגיל 19 לישראל. נשואה ואם לשלושה.

== התפיסה האוצרותית ==
כהן עוזיאלי מצדדת בהנגשת המוזיאון לקהל הרחב, לא על חשבון האיכות. בראיון אמרה בעבר: ״אני רוצה להיות פופולרית ונגישה יותר לקהל רחב. אבל לא על חשבון איכות".

לדעתה, על המוזיאון לייצג אמנות מודרנית ועכשווית, וגם אמנות ישראלית. "יש לנו אחריות לייצג גם את האמנות הישראלית לדורותיה – לאורך היסטוריה של 100 שנה – ולייצג את יחסי הגומלין של האמנות הישראלית עם האמנות הבין־לאומית", אמרה.<ref></ref>

היא דוגלת בהרחבת התכנים שמוצגים במוזיאון. "אנחנו צריכים להציג גם תערוכות אופנה ויותר תערוכות עיצוב ואדריכלות. המוזיאון צריך להיות כל הזמן עם היד על הדופק ולהגיב. כשמציגים אמנות עכשווית היא צריכה להיות מוצגת עם הקשרים רחבים".

== הערות שוליים ==

קטגוריה:אוצרות ישראליות
קטגוריה:אוצרים ישראלים
קטגוריה:ישראליות ילידות איטליה
קטגוריה:ישראלים ילידי איטליה
קטגוריה:עולות בשנות ה-1980
קטגוריה:עולים בשנות ה-1980
קטגוריה:מנהלות מוזיאונים בישראל
קטגוריה:מנהלי מוזיאונים בישראל
קטגוריה:מנהלי מוזיאון תל אביב לאמנות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל מוזיאון תל אביב לאמנות
קטגוריה:ישראליות שנולדו ב-1965
קטגוריה:ישראלים שנולדו ב-1965
האיסור להמית אדם קודם עמידה לדין

האיסור להמית אדם קודם עמידה לדין הוא מצוות לא תעשה מתרי"ג מצוות לפיה אין להרוג אדם לפני שיעמוד לפני בית דין שידון בעניינו.

== מקור ושורש המצווה ==
בספר במדבר נאמר:
כלומר, אין לעדים למעשה להרוג אדם שעשה את אחת מהעבירות המחייבות מיתה כרצח וכדומה. וכן כתבו במכילתא - .

כתב ספר החינוך שמשורשי המצווה הוא שדיני נפשות צריכים דקדוק גדול, כך למשל צריכים להפך בזכות החייב מיתה כדי להצילו. לכן מזהירה התורה שבכל מקרה צריך להביא את החייב לפני בית הדין מכיוון שהעדים שראו את המקרה עלולים לרצות לחייבו על כל פנים<ref></ref>.

== דיני המצווה ==
במצוה זו חייבים גברים כנשים, ובכל זמן. אלא שבזמן שבית המקדש קיים, צריך להביא את החוטא אל בית הדין ובזמן שאין בית המקדש קיים, ישנו רק האיסור על ההריגה.

במקרה בו אדם עבר על האיסור והרג את החייב לפני שהובא לבית הדין, אותו אדם יוגדר רוצח.

ישנם מקרים מסוימים בהם חייבים להרוג את החייב מיד, כגון דין רודף, בו התורה מצווה להרוג את החוטא למרות שלא קיבל התראה ולא הובא לבית הדין<ref></ref>.

== קישורים חיצוניים ==
* שלא להרוג מחויב קודם שיעמוד בדין באתר ויקיטקסט.

== הערות שוליים ==

קטגוריה:תרי"ג מצוות
קטגוריה:מצוות לא תעשה
הנרי ג'סטין אלן

הנרי ג'סטין אלן (באנגלית: Henry Justin Allen; 11 בספטמבר 1868 – 17 בינואר 1950) היה פוליטיקאי אמריקאי שכיהן בתפקיד המושל ה-21 של קנזס בין השנים 1919 ו-1923, וכסנאטור מטעם קנזס בשנים 1929 עד 1930.<ref name=":0"></ref><ref></ref><ref name=":1" />

==ביוגרפיה==
אלן נולד במחוז וורן, פנסילבניה, לג'ון ורבקה אליזבת (גודווין) אלן. ב-1870 עברה משפחתו לקנזס, שם התיישבה במחוז קליי.

טרם נהיה פעיל בפוליטיקה, אלן רכש בעלות על עיתונים ברחבי קנזס, החל ב-1984 עם העיתון "מנהטן נשיונליסט" במנהטן, קנזס. הוא היה הבעלים של כתב העת "טופקה סטייט ג'ורנל" עם ארתור ג'יי קארות' ג'וניור ויליאם פ. סניידר. הוא שכר את פרנק לויד רייט לעצב את ביתו בויצ'יטה, קנזס. ביתו של אלן הוא בית המגורים היחיד שתוכנן על ידי רייט בקנזס.

אלן שהה בצרפת עם ויליאם אלן וייט . שניהם בחנו את השירותים שהוענקו לחיילים מקנזס, שנלחמו מטעם חיל המשלוח של ארצות הברית במהלך מלחמת העולם הראשונה. בשנים אלו מפלגתו הציבה אותה כמועמד לתפקיד המושל. במהלך מסע הבחירות שלו ב-1918, אלן מעולם לא ביזבז את כספו שלו לצורכי תעמולה. הוא למד על כך שמפלגתו מינתה אותו כמועמד מעיתון פריזאי. אלן נבחר לבסוף וכיהן בתקפידו בין 1919 ל-1923.

אלן הקים את בית המשפט ליחסי-תעשייה בקנזס במהלך כהונתו כמושל. כאשר המו"ל ויליאם אלן ווייט התנגד, הוא נעצר בקרב חופש הביטוי. ווייט זכה בפרס פוליצר לשנת 1923 על מאמרו במערכת "לחבר חרד", שפורסם ב-27 ביולי 1922.<ref name=":1"></ref>

לאחר שעזב את משרד המושל, אלן היה לנציב המיוחד למזרח התיכון בארמניה, טורקיה, יוון ודרום רוסיה. ב-1928 הוא היה האחראי על ההוצאה לאור של ועידת המפלגה הרפובליקנית.

באפריל 1929 מונה אלן לסנאט של ארצות הברית כדי למלא את המשרה, שהתפנתה עקב התפטרותו של צ'ארלס קרטיס לצורך התמנות למשרת סגן נשיא ארצות הברית. אלן שירת מה-1 באפריל 1929 עד ה-30 בנובמבר 1930. הוא התמודד ללא הצלחה לכהונה נוספת, והובס על ידי ג'ורג' מקגיל.

אלן נפטר ב-1950 בוויצ'יטה, קנזס, בעקבות קריש דם במוח. הוא נקבר בבית הקברות מייפל גרוב בוויצ'יטה.<ref></ref><ref name=":0" /> שנתיים לאחר מותו, נכנס אלן להיכל התהילה של העיתון של קנזס.<ref name=":1" />

==קישורים חיצוניים==

* [https://bioguide.congress.gov/search/bio/A000126 הנרי ג'סטין אלן] באתר המדריך הביוגרפי של הקונגרס של ארצות הברית
* [https://www.findagrave.com/memorial/6635532/henry-justin-allen הנרי ג'סטין אלן] באתר Find a Grave
* [https://cdm16884.contentdm.oclc.org/digital/search/searchterm/G1-Allen-Collection פרסומים הנוגעים להנהלת מושל קנזס אלן באתר הספרייה המקוונת של ממשלת קנזס]
* 
* 

==הערות שוליים==

קטגוריה:אמריקאים ממוצא סקוטי
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי קנזס
קטגוריה:חברי הסנאט של ארצות הברית מקנזס
קטגוריה:אמריקאים שנולדו ב-1868
קטגוריה:אמריקאים שנפטרו ב-1950
קלאמת (קליפורניה)

קלאמת (באנגלית: Klamath) הוא יישוב כפרי לא מאוגד, במחוז דל נורטה בקליפורניה, השוכן על כביש 101 של ארצות הברית בקרבה לשפך נהר קלאמת לאוקיינוס השקט. גודל האוכלוסייה הנוכחית בקלאמת הוא 632 נפשות בהתבסס על הערכות מפקד האוכלוסין של ארצות הברית, ירידה מ-779 שנרשמו במפקד האוכלוסין של 2010 בארצות הברית. קלאמת שוכנת בגובה של 9 מטרים מעל פני הים, וממוקמת בתוך שמורת האינדיאנים יורוק.

מרכז העיר המקורי נהרס בשיטפון בשנת 1964. הרחובות והמדרכות של האתר המקורי הזה, ממערב לכביש 101 והאתר הנוכחי של ליבת העיירה, נותרו גלויים.

==גאוגרפיה==
על פי לשכת מפקד האוכלוסין של ארצות הברית העיירה משתרעת על שטח כולל של 32 קילומטרים רבועים, שכולו יבשה.

===אקלים===
הקיצים באזור חמימים (אך לא חמים) ויבשים, ללא טמפרטורות חודשיות ממוצעות מעל 22.0 מעלות צלזיוס. על פי מערכת סיווג האקלים של קפן, האקלים בקלאמת הוא אקלים ים תיכוני עם קיץ חם, המסומן כ-"Csb" במפות האקלים.

==דמוגרפיה==
===מפקד האוכלוסין של 2010===
במפקד האוכלוסין של 2010 מנתה קלאמת 779 תושבים. צפיפות האוכלוסייה הייתה 24.0 נפשות לקילומטר רבוע. ההרכב הגזעי של קלאמת היה 379 (48.7%) לבנים, 1 (0.1%) אפרו-אמריקאים, 325 (41.7%) אינדיאנים, 3 (0.4%) אסייתים, 0 (0.0%) תושבי האי הפסיפי, 5 (0.6%) גזעים אחרים, ו-66 (8.5%) משני גזעים או יותר. היספנים או לטינים מכל גזע היו 90 אנשים (11.6%).

המפקד דיווח כי 775 איש (99.5% מהאוכלוסייה) גרו במשקי בית, 4 (0.5%) גרו במגורים קבוצתיים לא ממוסדים, ואף אחד לא היה במגורים ממוסדים.

היו 307 משקי בית, ל-83 (27.0%) היו ילדים מתחת לגיל 18 גרים בהם, 107 (34.9%) היו זוגות נשואים, 37 (12.1%) הייתה בעלת בית אישה ללא בעל נוכח, 30 (9.8%) היה בעל בית גבר ללא אישה. היו 38 (12.4%) בני זוג לא נשואים, ו-5 (1.6%) זוגות נשואים או שותפויות חד מיניים. 94 משקי בית (30.6%) היו אדם אחד וב-35 (11.4%) היה אדם שגר לבדו בן 65 ומעלה. גודל משק הבית הממוצע היה 2.52. היו 174 משפחות (56.7% ממשקי הבית); גודל המשפחה הממוצע היה 3.20.

התפלגות הגילאים הייתה 183 אנשים (23.5%) מתחת לגיל 18, 53 אנשים (6.8%) בגילאי 18 עד 24, 168 אנשים (21.6%) בגילאי 25 עד 44, 231 אנשים (29.7%) בגילאי 45 עד 64, וכן 144 אנשים (18.5%) שהיו בני 65 ומעלה. הגיל החציוני היה 43.1 שנים. על כל 100 נקבות, היו 107.2 זכרים. על כל 100 נשים בנות 18 ומעלה, היו 109.9 גברים.

היו 406 יחידות דיור בצפיפות ממוצעת של 12.5 לקילומטר רבוע, מתוכן 307 היו מאוכלסות, 173 (56.4%) על ידי הבעלים ו-134 (43.6%) על ידי שוכרים. שיעור יחידות הדיור הפנויות בבעלות היה 3.9%; שיעור יחידות הדיור הפנויות לשכירות עמד על 8.8%. 398 נפשות (51.1% מהאוכלוסייה) התגוררו ביחידות דיור בבעלות ו-377 נפשות (48.4%) גרו ביחידות דיור להשכרה.

==כלכלה==
פול בניאן}} ו"בייב", השור הכחול
דיג אלתית היה מרכיב מרכזי בכלכלה המקומית. במאה ה-21, כמויות הדגים נמצאות בירידה עקב סכסוכים פוליטיים עם משתמשי מים לחקלאות במעלה הזרם באזור קלאמת פולס.

==תיירות, אמנות ותרבות==
סמוך לקלאמת, בפארק "עצי המסתורין" (Trees of Mystery), יש פסל בגובה 15 מטרים של , חוטב העצים המיתולוגי המפורסם, ולידו פסל בגובה 11 מטרים של בייב "השור הכחול", העוזר האגדי שלו. ב-20 בנובמבר 2007 נפל ראש פסל השור; מאז הוא תוקן.

בקלאמת גדל אחד משלושה עצי הסקוויה הנאה בקליפורניה שניתן לנהוג דרכם.

==קישורים חיצוניים==

*[https://visitdelnortecounty.com/article/klamath-california-travel-guide Klamath Travel Guide]

==הערות שוליים==

קטגוריה:קליפורניה: יישובים
קטגוריה:ארצות הברית: יישובים לצורכי מפקד אוכלוסין
Toothbrush

"Toothbrush" (בעברית: מברשת שיניים) הוא סינגל של הלהקה האמריקאית, DNCE, שיצא ב-23 באוקטובר 2015.<ref name="CHR"></ref>

השיר הופיע במיני-אלבום הראשון של הלהקה, Swaay, וכן הופיע באלבום האולפן הראשון של הלהקה, DNCE. השיר נכתב על ידי ג'ו ג'ונאס, איליה סלמנזאדה, ג'יימס גאלב וריקרד יירנסון, והופק על ידי איליה סלמנזאדה.

נכון ליולי 2022, השיר הושמע למעלה מ-329 מיליון פעמים בספוטיפיי.<ref></ref>

== קליפ ==
הווידאו קליפ של הסינגל, שבוים על ידי לוק מונאהן, יצא בערוץ היוטיוב של הלהקה ב-19 במאי 2016.<ref></ref><ref></ref><ref></ref> נכון ליולי 2022, הווידאו קליפ נצפה למעלה מ-113 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! rowspan="2" scope="row" | ארצות הברית
| 23 באוקטובר 2015
| הורדה דיגיטלית
| rowspan="2" |ריפבליק רקורדס
|<ref></ref>
|-
| 17 במאי 2016
|להיט רדיו עכשווי
|
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי DNCE
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ג'ו ג'ונאס
קטגוריה:שירים שנכתבו על ידי ריקרד יירנסון
קטגוריה:שירים שהופקו על ידי איליה סלמנזאדה
קטגוריה:בלדות פופ
קטגוריה:שירי דיסקו אמריקאיים
קטגוריה:סינגלים בהוצאת ריפבליק רקורדס
הר ראמנוס

הר ראמנוס (באנגלית: Mount Rhamnus) הוא בחוף פאלייר - חוף מחופי ארץ גרהאם שבצפון מזרח חצי האי האנטארקטי, שבאנטארקטיקה.

במבט מכיוון מערב להר ראמנוס צורת פרמידה, המכוסה בעיקרה שלג.

גובהו של ההר 865 מטרים מעל פני הים.

הר ראמנוס ממוקם 3.7 קילומטרים צפונית-מזרחית מהר נמסיס, מצדו הצפוני של פיורד נני.

== היסטוריה ==
=== מיפוי ההר ===

הר ראמנוס נסקר לראשונה בשנת 1936, על ידי המשלחת הבריטית אל ארץ גרהאם (BGLE), אשר חקרה את האזור בפיקודו של ג'ון רידוך ריימיל. האזור נסקר מחדש בשנת 1947 על ידי סקר שטחי החסות של איי פוקלנד (FIDS).

=== מקור השם ===

שמו של ההר ניתן לו על ידי סקר שטחי החסות של איי פורלנד.

שמו ניתן לו, בזכות קרבתו להר נמסיס הסמוך.

הר נמסיס קרוי על שם האלה נמסיס, מהמיתולוגייה היוונית, לה היה מקדש ידוע באזור ראמנוס, באטיקה שביוון העתיקה.

קטגוריה:חוף פאלייר
קטגוריה:ארץ גרהאם: הרים
תאגיד דווקא

תאגיד Davka היא חברת תוכנה יהודית אמריקאית, המתמחה ביישומים הקשורים להיסטוריה יהודית, למנהגים ומסורות ולשפה העברית . <ref></ref> <ref></ref> החברה פרסמה תוכנת רבות כולל מעבד התמלילים Davkawriter בעברית/אנגלית, משחקי מחשב חיונכיים, וספרים אלקטרוניים בנושאי יהדות.

Davka, שנוסדה ב-1982, בולטת כמוציאה לאור של כמה משחקים מוקדמים לסדרת המחשבים של Apple II, כולל The Lion's Share (משחק וידאו 1983) מאת רוברט אהרון ו- The Philistine Ploy מאת רוברט אהרון ואלן רוזנבאום. <ref></ref> <ref></ref>

== מקור השם ==
מקור השם DAVKA במילה העברית דווקא.

== מוצרים ==
* מעבד תמלילים davkawriter
* אנציקלופדיה יודאיקה
* Davka גם הוציאה תקליטור המכיל: <ref></ref>
** תנ"ך בעברית ובאנגלית
** תלמוד בבלי דפוס שונצינו בארמית ובאנגלית
** מדרש רבה דפוס שונצינו
** זוהר דפוס שונצינו

===Davkawriter===
תוכנת עיבוד תמלילים שתוכננה להתאמה לעברית ולאנגלית. התוכנה הופצה בגרסה ל-windows ובגרסה ל-Mac. עם סגירת התאגיד הופסקה התמיכה בתוכנה.

התוכנה נסקרה ב-The Jewish Press בשנים 2002, 2004 ו-2006.

התוכנה כללה מילון, אוצר מילים, וכלי תרגום. היא מגיעה עם הטקסט המלא של התנ"ך, המשנה ועוד. בודק האיות שלה מזהה מילים באנגלית ובעברית כאחד. הגרסה האחרונה שהופצה היא 7.0, והיא תומכת ב-25 שפות.

== קישורים חיצוניים ==
* 
* [http://www.davkawriter.com DavkaWriter website]
* [https://www.jta.org/1997/06/05/life-religion/features/around-the-jewish-world-move-over-barbies-cd-rom-jewish-iq-baseball-scores-big "Jewish software runs the gamut, from educational games to printing programs to advanced research tools for the scholar" : a JTA comparative overview]

== הערות שוליים ==

קטגוריה:חברות משחקי וידאו אמריקאיות
קטגוריה:דפוס עברי
קטגוריה:עברית
נחל נון

נחל נון הוא נחל קצר בבקעת גינוסר שאורכו כ־1.5 ק"מ ונשפך אל הכנרת.

מוצא הנחל בבריכות עין נון, מהם זורמים המים לנחל בסדרת מפלים קטנים. משם זורם הנחל בכיוון דרום מזרח, עובר מתחת לכביש 90 דרך מעביר מים עות'מאני, ונשפך אל הכנרת בחוף אילנות.

לכל אורכו של הנחל נבנה שביל טיול המסומן בשחור ומתחבר אל שביל סובב כנרת. מעט לפי השפך נבנתה בריכת שכשוך.

== שם הנחל ==
בארמית נון הוא דג. שם המעיין משמר את השם "מגדל נוניא" (בארמית: מגדל הדגים) שהיה אחד משמותיה של מגדל העתיקה הסמוכה.

==הערות שוליים==

קטגוריה:הגליל התחתון: נחלים
קטגוריה:נחלים הנשפכים לכנרת
מדריך הסוטה לקולנוע

מדריך הסוטה לקולנוע (באנגלית: The Pervert's Guide to Cinema) הוא סרט תיעודי משנת 2006 שביימה והפיקה , ונכתב והוגש על ידי הפילוסוף והפסיכואנליטיקן הסלובני סלבוי ז'יז'ק. הסרט בוחן וחוקר מספר סרטים מנקודת מבט תאורטית פסיכואנליטית לקאניאנית ומנקודת מבט פילוסופית של תיאוריה ביקורתית.

במהלך הסרט מוקרנים קטעים מהסרטים הנידונים כשז'יז'ק כביכול נשתל בתוכם, כאשר הוא מדבר לקהל על גבי מסך ירוק, בסצנות שמשחזרות את הסרטים.

הסרט מחזיק בדירוג של 87% באתר Rotten Tomatoes, בהתבסס על 23 ביקורות.<ref></ref>

ב-15 בנובמבר 2012 פיינס וז'יז'ק פרסמו סרט המשך שנעשה במתכונת דומה, בשם "מדריך הסוטה לאידאולוגיה".<ref></ref><ref></ref>

== רשימת הסרטים המנותחים==

== קישורים חיצוניים ==
* 

== הערות שוליים ==

קטגוריה:סרטי 2006
קטגוריה:סרטים באנגלית
מדריך הסוטה לאידאולוגיה

מדריך הסוטה לאידאולוגיה (באנגלית: The Pervert's Guide to Ideology) הוא סרט תיעודי בריטי משנת 2012 בבימויה והפקתה של סופי פיינס, שנכתב והוגש על ידי הפילוסוף והפסיכואנליטיקן הסלובני סלבוי ז'יז'ק.<ref></ref> זהו סרט המשך לסרט התיעודי שיצרו השניים ב-2006, "מדריך הסוטה לקולנוע". אף על פי שהסרט ממשיך את צורתו של קודמו, הפעם הדגש התוכני הוא על האידאולוגיה עצמה. באמצעות פסיכואנליזה המושפעת בעיקר מלאקאן, ובאמצעות פילוסופיה ותיאוריה ביקורתית המושפעת בעיקר ממרקס ומהגל, ז'יז'ק חוקר את "המנגנונים המעצבים את מה שאנו מאמינים ואת האופן שבו אנו מתנהגים".<ref></ref>

הסרט יצא לאקרנים בארצות הברית על ידי Zeitgeist Films בנובמבר 2013. <ref></ref>

== תקציר ==
ז'יז'ק מושתל בסצנות של סרטים שונים, חוקר וחושף כיצד הם מחזקים את האידאולוגיות הרווחות. ככל שמתגלות האידאולוגיות העומדות בבסיס הפנטזיות הקולנועיות, נוצרות אסוציאציות בולטות: מנזירות המייעצות בעקבות רצונותיך ב"צלילי המוסיקה" ועד לממדים הפוליטיים של מלתעות. מקרי בוחן בולטים נוספים הם הסרטים נהג מונית, נקודת זבריצקי, המחפשים, האביר האפל, טיטאניק, והם חיים של ג'ון קרפנטר (שז'יז'ק הגדיר כ"אחת מיצירות המופת הנשכחות של השמאל ההוליוודי", וזכה לעדנה מחודשת בעקבות הסרט). בנוסף ז'יז'ק דן בצילומי חדשות אמיתיים, "אודה לשמחה", וקטעי תעמולה מגרמניה הנאצית ורוסיה הסובייטית ואף בקוקה-קולה ובביצת קינדר כמקרי בוחן אידאולוגיים.

== רשימת הסרטים הנדונים בסרט ==

בנוסף ז'יז'ק דן בפרסומות לקוקה-קולה, ונכללים גם כמה קטעי חדשות של שסיקרו את פיגועי 11 בספטמבר, מתקפת הטרור בנורווגיה (2011) והמהומות בממלכה המאוחדת (2011), ומוצגות תמונות מהופעה של להקת רמשטיין.

== פרסים ==
* 2012: פסטיבל הסרטים הבינלאומי של טורונטו, בחירה רשמית

== קישורים חיצוניים ==
* 

==הערות שוליים==

קטגוריה:סרטים באנגלית
קטגוריה:סרטי 2012
אנקס (טורונטו)

אנקס (באנגלית: The Annex) היא שכונה אמידה באזור הדאונטאון של העיר טורונטו אשר בקנדה. הגבולות המסורתיים של השכונה הם מצפון לרחוב דופונט, מדרום לרחוב בלור, ממערב לרחוב בת'רסט וממזרח לרחוב אווניו. עיריית טורונטו מכירה כיום בהגדרה רחבה יותר לאזור זה אשר כוללת גם את האזורים הסמוכים סיטון וילג' ויורקוויל.<ref></ref>

בשכונת אנקס, אשר נמצאת בסמוך לאוניברסיטת טורונטו, מכילה אוכלוסיית סטודנטים גדולה, ומתגוררים בה גם לא מעט חברי סגל מהאוניברסיטה.<ref></ref> תושבי השכונה היא בעיקר אוכלוסייה דוברת אנגלית ומשכילה במיוחד. לפי מפקד האוכלוסין הקנדי לשנת 2011 ההכנסה הממוצעת של תושבי השכונה היא 66,742.67 דולרים, אשר גבוה באופן משמעותי מההכנסה הממוצעת באזור המטרופולין של טורונטו. שכונת אנקס נחשבת לאחת השכונות עם היקרות ביותר בעיר טורונטו לרכוש או להשכיר בהן דירה.

ההתיישבות האירופית באזור זה החלה בשנות ה-90 של המאה ה-19. האזור שנמצא כיום ממזרח לשדרת ברונסוויק הפך במקור לחלק מהכפר יורקוויל, בעוד שהאזור שנמצא כיום ממערב לשדרת ברונסוויק היה חלק מהכפר סיטון. ב-1883 יורקוויל סופחה לעיר טורונטו.

השכונה מכילה בעיקר בתי מגורים, עם רחובות שקטים שמכילים בין היתר בתים ויקטוריאניים שנבנו בין 1880 לתחילת המאה ה-20.

== אתרים בולטים ==
* המוזיאון המלכותי של אונטריו
* מוזיאון גארדינר לאמנות הקרמיקה
* מוזיאון הרכבת התחתית

== גלריית תמונות ==
<gallery widths="250px">
ROMCrystal3.jpg|המוזיאון המלכותי של אונטריו
TTC_Museum_02.JPG|מוזיאון הרכבת התחתית
</gallery>

== קישורים חיצוניים ==

==הערות שוליים==

קטגוריה:אוניברסיטת טורונטו
קטגוריה:טורונטו
אמאגר

אמאגר (בדנית: Amager) הוא מחוז של העיר קופנהגן שבדנמרק אשר נמצא על אי המשתרע על פני כ-90 קמ"ר ובו גרו מעל ל-219,763 תושבים ב-2021.<ref>[https://www.statistikbanken.dk/BEF4]</ref> זהו האי עם צפיפות האוכלוסין הגבוהה ביותר בדנמרק - 2,036 תושבים לכל קילומטר רבוע. שמורת הטבע "נאטורפארק אמאגר" ("Naturpark Amager") משתרעת על פני מעל לשליש משטחו הכולל של האי אשר משתרע על פני 96 קמ"ר.<ref></ref>

ישנם שמונה גשרים ומנהרת מטרו שמחברים בין האי לאי שלן הגדול בהרבה.

== תחבורה ==
אמאגר מחוברת במנהרה לאי המלאכותי פברהולם שממנו יוצא גשר ארסונד שמחבר בין דנמרק לשוודיה. נמל התעופה של קופנהגן ממוקם על האי, בסביבות 7 קילומטרים ממרכז העיר קופנהגן.

ניתן לנסוע ברכבת המטרו בין אמאגר ליתר האזור בעיר קופנהגן.

נמל התעופה קופנהגן קסטרופ נמצא בחלק המזרחי של האי. מנמל התעופה יוצאות רכבות נוסעים, רכבות מטרו ואוטובוסים.

== אתרים בולטים ==
* אקווריום הכוכב הכחול
* תל כריסטיאנסהאבן
* מבצר קאסטרופ
* מוזיאון אמאגר
* מוזיאון דראגור

== גלריית תמונות ==
<gallery widths="250px">
Blue_Planet_-_tunnel.jpg|אקווריום הכוכב הכחול
Copenhagen_airport_from_air.jpg|נמל התעופה קופנהגן קסטרופ
</gallery>

== קישורים חיצוניים ==

==הערות שוליים==

קטגוריה:דנמרק: איים
איברהים קונה

איברהים קונה (בצרפתית: Ibrahim Koné; נולד ב-5 בדצמבר 1989) הוא כדורגלן גינאי-איווארי המשחק בעמדת השוער בפאולה היברניאנס.

==קריירת מועדונים==
קונה שנולד באביג'אן, התחיל את הקריירה שלו במחלקת הנוער אקסלנס המקומית ובגיל 18 הצטרף לדנגלה. במרץ קונה חתם בבולון. קונה שיחק לרוב בקבוצת המילואים של המועדון וב-23 בספטמבר 2009 ערך את הופעת הבכורה שלו בקבוצה הבוגרת בהפסד 1-0 לפריז סן-ז'רמן במסגרת גביע הליגה הצרפתי. בהמשך הקריירה שלו שיחק בקבוצות מהליגות הנמוכות בצרפת טארב, פאו, סטאד בורדו.

ב-16 בספטמבר 2020 חתם בזיתון קורינתיאנס מליגת העל המלטזית במדיה שיחק רק שלושה משחקים בליגה. ב-15 ביולי 2021 חתם בפאולה היברניאנס, עמה זכה באליפות המדינה בעונתו הראשונה במועדון.

==קריירה בינלאומית==
בצעירותו, קונה בנבחרת הנוער של חוף השנהב.

בשנת החליט לנצל את שורשיו הגינאים והחליט לייצג את גינאה. ב-25 באפריל 2018 זומן לראשונה לסגל הנבחרת וב-9 בספטמבר של אותה שנה ערך את הופעת הבכורה שלו בנבחרת בניצחון 0-1 נגד .

נכלל בסגל נבחרת גינאה לטורניר גביע אפריקה לאומות 2023.

==תארים==
; פאולה היברניאנס
*ליגת העל המלטזית: 

==קישורים חיצוניים==

== הערות שוליים ==

קטגוריה:כדורגלנים מחוף השנהב
קטגוריה:כדורגלנים גינאים
קטגוריה:שוערי כדורגל מחוף השנהב
קטגוריה:שוערי כדורגל גינאים
קטגוריה:אביג'אן: כדורגלנים
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ילידי 1989
טובי אמוסן

אולווטובילובה איומידה "טובי" אמוסן (באנגלית: Oluwatobiloba Ayomide "Tobi" Amusan; נולדה ב-23 באפריל 1997) היא אתלטית ניגרית, אלופת העולם (יוג'ין 2022) ושיאנית העולם (12.12 שניות) בריצת 100 מטר משוכות.

== ביוגרפיה ==
אמוסן נולדה בעיר לייבו אודה שבמדינת אוגון - בדרום מערב ניגריה. גילתה כישרון לריצה כבר בגיל צעיר. ב-2013 זכתה במדליית כסף באליפות אפריקה לנוער וב-2015 זכתה במדליית הזהב בריצת 100 מטר משוכות באליפות אפריקה לנוער. היא זכתה במדליית הזהב בריצה זאת גם במשחקי אפריקה ב-2015. ב-2016 החלה ללמוד באוניברסיטת טקסס באל פאסו שבארצות הברית.
=== 2016 ===
באולימפיאדת ריו דה ז'ניירו (2016) סיימה אמוסן במקום 11 בריצת 100 מטר משוכות בתוצאה של 12.91 שניות.

=== 2017 ===
באליפות העולם שנערכה בשנת 2017 בלונדון שבממלכה המאוחדת סיימה אמוסן במקום 14 בריצת 100 מטר משוכות בתוצאה של 13.04 שניות.

=== 2018 ===
====אלופת אפריקה====
באליפות אפריקה שנערכה באסאבה שבניגריה בשנת 2018 זכתה בשתי מדליות זהב בריצת 100 מטר משוכות בתוצאה של 12.86 שניות, ובריצת שליחות 4x100 מטר בתוצאה של 43.77 שניות.

=== 2019 ===
באליפות העולם שנערכה בדוחה שבקטר בשנת 2019 סיימה במקום רביעי בריצת 100 מטר משוכות בתוצאה של 12.49 שניות.

=== 2021 ===
באולימפיאדת טוקיו (2020) סיימה אמוסן במקום רביעי בריצת 100 מטר משוכות בתוצאה של 12.60 שניות ובמקום 12 בריצת שליחות 4x100 מטר בתוצאה של 43.25 שניות.

=== 2022 ===
באליפות אפריקה שנערכה בסנט פייר שבמאוריציוס בשנת 2022 זכתה בפעם השנייה ברציפות בשתי מדליות זהב, בריצת 100 מטר משוכות בתוצאה של 12.57 שניות, ובריצת שליחות 4x100 מטר בתוצאה של 44.45 שניות.
 
==== אלופת עולם ושיאנית עולם====
באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית זהב בריצת 100 מטר משוכות בתוצאה של 12.06 שניות, עם רוח גבית מעל המותר של 2.5+ מ/ש, לפני בריטני אנדרסון מג'מייקה (12.23 שניות) וג'סמין קמאצ'ו-קווין מפוארטו ריקו (12.23 שניות). כבר בשלב חצי הגמר היא קבעה שיא עולם חדש של 12.12 שניות, שיפור לשיאה בן שש השנים של קנדרה הריסון (12.20 שניות).

==שיאים אישיים==
===אצטדיון===
* ריצת 60 מטר משוכות: 7.89 שניות (2018) 
* ריצת 100 מטר: 11.31 שניות (2018) 
* ריצת 200 מטר: 22.29 שניות (2017)
* ריצת 100 מטר משוכות: 12.12 שניות (2022) שיא עולם

==קישורים חיצוניים==

קטגוריה:אתלטים ניגרים
קטגוריה:אתלטיות ניגריות
קטגוריה:אלופות עולם באתלטיקה
קטגוריה:שיאניות עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטים באולימפיאדת ריו דה ז'ניירו (2016)
קטגוריה:רצות באולימפיאדת טוקיו (2020)
קטגוריה:נושאי דגל ניגריה באולימפיאדה
קטגוריה:בוגרות אוניברסיטת טקסס באל פאסו
קטגוריה:בוגרי אוניברסיטת טקסס באל פאסו
קטגוריה:ניגריות שנולדו ב-1997
קטגוריה:ניגרים שנולדו ב-1997
מרי מורה

מרי מורה (באנגלית: Mary Moraa; נולדה ב-15 ביוני 2000) היא אתלטית קנייתית, אלופת העולם (בודפשט 2023) בריצת 800 מטר.

== ביוגרפיה ==
מורה נולדה בקניה.

=== 2019 ===
באליפות העולם שנערכה בדוחה שבקטר בשנת 2019 סיימה מורה במקום 11 בריצת שליחים משולב 4x400 מטר בתוצאה של 3:17.09 דקות.

=== 2021 ===
באולימפיאדת טוקיו (2020) סיימה מורה במקום 15 בריצת 800 מטר בתוצאה של 2:00.47 דקות.

=== 2022 ===
====מדליית ארד באליפות עולם====
באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית ארד בריצת 800 מטר בשיא אישי חדש של 1:56.71 דקות, אחרי אתינג מו מארצות הברית (1:56.30 דקות) וקילי הודג'קינסון מהממלכה המאוחדת (1:56.38 דקות).

=== 2023 ===
==== אלופת העולם ====
באליפות העולם שנערכה בבודפשט שבהונגריה באוגוסט זכתה מורה במדליית זהב בריצת 800 מטר בשיא אישי חדש של 	
1:56.03 דקות, לפני קילי הודג'קינסון (1:56.34 דקות) ואתינג מו (1:56.61 דקות).

== שיאים אישיים ==
=== אצטדיון ===
* ריצת 800 מטר: 1:56.03 דקות (2023)

==קישורים חיצוניים==

קטגוריה:אתלטיות קנייתיות
קטגוריה:רצות 800 מטר
קטגוריה:אלופות עולם באתלטיקה
קטגוריה:ילידות 2000
קטגוריה:רצות באולימפיאדת טוקיו (2020)